Niidurüdi

Niidurüdi ehk niidurisla (Calidris alpina schinzii) on kurvitslaste sugukonda rüdi perekonda kuuluv lind. Ta on soorüdi alamliik.

Levik

Niidurüdi pesitseb Briti saarte, Islandi ja Läänemere-äärsete maade rannikuniitudel.Euroopa linnud, ISBN 9789985702970

Eestis leidub niidurüdi valdavalt vaid Lääne-Eestis harvaesineva haudelinnuna, kes on levinud vaid rannaniidu ja lageraba elupaikades piiratud alal. Väikesele arvukusele vaatamata pesitseb Eestis vähemalt kolmandik niidurüdi Läänemere asurkonnast, mistõttu on selle liigi säilimise tagamine Eesti vastutus nii Euroopa kui ka kogu maailma mõistes.Eesti Päevaleht: Kaks lindu rangeima kaitse alla. Pooled Eesti niidurüdidest elavad Matsalu rahvuspargis. Niidurüdi on esimese kategooria kaitse all olev ohustatud liik. 2008. aastal hinnati niidurüdi arvukuseks Eestis 170–240 haudepaari. 2009. aastal ei ületanud nende arvukus tõenäoliselt enam 200 haudepaari. Ohu põhjused on eelkõige rannaniitude kinnikasvamine ning rebaste ja kährikute arvukuse suurenemine. Ta on ohustatud ka mujal Euroopas.

Kirjeldus
pisi|Niidurüdi rõngastamine Matsalus.
Niidurüdi on 16–22 cm pikkune, tiibade siruulatus on 35–40 cm.

Linnu selg on pruuni-mustakirju; kõht must, küljelt heledam ja laiguline. Nokk on lühem kui soorüdil.

Eluviis

Niidurüdi ehitab oma pesa varjatud kohta rohupuhma sisse. Kurnas on tavaliselt neli muna.

Niidurüdi toiduks on putukad ja nende vast­sed, ämbli­kud, väheharjasussid ja limused.Ulvar Käärt. Niidurüdid päästaks vaid range riiklik kaitse EPL, 21. detsember 2009

Viited

Välislingid
 Aasta oli niidurüdidele soodne Neljas.ee, 30. november 2010
 Restoration of Meadow Bird Habitats (REMAB)

Kategooria:Kurvitslased
Kategooria:Eesti kurvitsalised
Kategooria:I kaitsekategooria loomaliigid